Atomfa Zaporizhzhia

Atomfa a leolir yn Oblast Zaporizhzhia yn ne-ddwyrain Wcráin yw Atomfa Zaporizhzhia ( Zaporizʹka atomna elektrostantsiya). Hon yw'r orsaf ynni niwclear fwyaf yn Ewrop, ac un o'r 10 atomfa fwyaf yn y byd. Saif yr orsaf, a adeiladwyd yng nghyfnod Gweriniaeth Sosialaidd Sofietaidd Wcráin yn y 1980au, ar lan ddeheuol Cronfa Ddŵr Kakhovka ar Afon Dnieper, ger dinas Enerhodar a rhyw 50 km i dde-orllewin dinas Zaporizhzhia. Lleolir gorsaf drydan gwresol Zaporizhzhia rhyw 3 km o'r atomfa.

Rheolir yn swyddogol gan Energoatom, yr un cwmni sydd yn rheoli'r tair atomfa arall yn Wcráin. Yn sgil goresgyniad Wcráin gan Rwsia yn 2022, cipiwyd Atomfa Zaporizhzhia gan luoedd Rwsiaidd a fe'i rheolir bellach mae'n debyg gan y cwmni Rosatom, "Invaders seize Zaporizhzhia power plant and claims it is part of Rosatom", Ukrayinska Pravda (12 Mawrth 2022). a'r gweithwyr Wcreinaidd dan oruchwyliaeth rheolwyr Rwsiaidd. Edith M. Lederer, "UN nuclear chief: Ukraine nuclear plant is `out of control’", AP News (3 Awst 2022).

 Cyfeiriadau 

Categori:Adeiladau diwydiannol yn Wcráin
Zaporizhzhia
Categori:Oblast Zaporizhzhia